2020-ban Benny Christo képviselte volna az országot, azonban március 18-án az Európai Műsorsugárzók Uniója bejelentette, hogy 2020-ban nem tudják megrendezni a versenyt a COVID–19-koronavírus-világjárvány miatt. A cseh műsorsugárzó jóvoltából végül újabb lehetőséget kapott az ország képviseletére a következő évben. A korábbi szép eredmények ellenére az énekesnek végül nem sikerült továbbjutnia a döntőbe, összesítésben 13. helyen végeztek és csak a zsűri szavazáson tudtak pontot összegyűjteni, a nézőknél utolsó helyen zártak 0 ponttal.